Daily View – (P.M.) – บล.กสิกรไทย
Daily View - (P.M.) - บล.กสิกรไทย
12 ก.ย. 2559

Tactical Move 
เดินเกมกลยุทธ์บ่าย
 
สรุปภาวะตลาดเช้า
– SET Index ปรับลดลง 17.17จุด (-1.19%) ปิดภาคเช้าที่ 1,428.11 จุด ด้วยมูลค่าการซื้อขาย 26,526.23 ลบ. 
– Most Positive Impact: BLA (0.26 จุด) SCB (0.17 จุด) TRIF (0.15 จุด)
– Most Negative Impact: PTT (-1.77 จุด) PTTEP (-1.12 จุด) AOT (-0.74 จุด)
 
แนวโน้มตลาดบ่าย
– ตลาดหุ้นในภูมิภาคในช่วงเช้าวันนี้อยู่ในแดนลบ นำโดยตลาดหุ้นฮ่องกง ปรับลง -2.75% จีน -2.33% เกาหลี -1.98% ตลาดเริ่มให้น้ำหนักกับการขึ้นดอกเบี้ยของ Fed ในเดือน ก.ย. มากขึ้น ซึ่งจะเห็นได้จากอัตราผลตอบแทนพันธบัตรรัฐบาลสหรัฐ 10 ปี ปรับขึ้น มาอยู่ที่ 1.67% 
– เห็นได้ชัดว่านักลงทุนลดน้ำหนักการลงทุนในสินทรัพย์เสี่ยง และเพิ่มน้ำหนักการถือเงินสด โดยในช่วงนี้กระแส Dollar is king กำลังมาแรง US dollar index แข็งค่าขึ้นสู่ระดับ 95.27 สวนทางกับการอ่อนค่าของเงินเยนอ่อนมาอยู่ที่ 102.46 เยนต่อดอลลาร์ เช่นเดียวกับบาทไทยล่าสุดมาอยู่ที่ 34.88 บาทต่อดอลลาร์ 
– SET Index ปรับลงตามตลาดอื่นๆในภูมิภาค มองบ่ายนี้มีโอกาสเกิด Technical Rebound หลังตลาดปรับฐานลงมากว่า 8.3% ในช่วงเวลาเพียง 8 วันทำการที่ผ่านมา โดยมีความเป็นไปได้ที่จะกลับไปเกิน 1,438 จุดอีกครั้ง อย่างไรก็ตามตลาดยังมีความเสี่ยงที่จะต้องเจอแรงขายที่ยังขายไม่ทันดักรออยู่ ซึ่งรวมไปถึงความเสี่ยงจากการขายของนักลงทุนต่างประเทศที่เริ่มมีสถานะในปีนี้เป็นขาดทุนทำให้ดัชนีไม่น่าฟื้นเกิน 1,460 จุด และดัชนีอาจต้องย้อนกลับปรับร่วงลงทดสอบ PER เฉลี่ย 10 ปีที่ 14.8 เท่า หรือ 1,373 จุดได้ 
หุ้นแนะนำ: BLA MEGA KCE 
หุ้นเก็งกำไรระยะสั้น: –  
 
Alternative Trading: 
– SET50 Futures: สถานะ Short 924 จุดถูกปิดรับรู้กำไรไปแล้วที่ 900 จุด ให้พักการลงทุน  